b'\n_START_ARTICLE_\nPla\xc3\xa7a Tahrir\n_START_SECTION_\nDescripci\xc3\xb3\n_START_PARAGRAPH_\nLa pla\xc3\xa7a Tahrir es troba en l\'extrem occidental de l\'hist\xc3\xb2ric carrer "Qasr al-Ayn" i prop del pont Qasr al-Nil, que creua el riu Nil. Circumval\xc2\xb7lant la pla\xc3\xa7a, s\'hi troben situats: el Museu Egipci, l\'edifici de la seu Partit Nacional Democr\xc3\xa0tic (PND), el "Mogamma" (edifici governamental), la seu de la Lliga \xc3\x80rab, l\'Hotel Nil i el campus de la Universitat Americana del Caire._NEWLINE_El Metro del Caire t\xc3\xa9 una parada a la pla\xc3\xa7a de Tahrir, anomenada estaci\xc3\xb3 de Sadat, que uneix dues l\xc3\xadnies del centre del Caire, vinculant Gizeh, Maadi i Helwan a la resta de l\'\xc3\x80rea Metropolitana del Caire._NEWLINE_A la pla\xc3\xa7a, hi ha una est\xc3\xa0tua del xeic Omar Makram, erigida el 2003.\n_START_SECTION_\n\xc3\x9as p\xc3\xbablic i manifestacions\n_START_PARAGRAPH_\nLa pla\xc3\xa7a de Tahrir ha estat testimoni de nombroses protestes i manifestacions en els dels anys, incloent les protestes de 1977 i de mar\xc3\xa7 del 2003, aquesta \xc3\xbaltima contra la Guerra de l\'Iraq.'